ผู้เขียนชอบสุกี้มากเป็นชีวิตจิตใจแต่แฟนไม่ชอบอาหารที่ต้องทำเอง วันนี้แฟนไปต่างประเทศลูกๆเลยถือโอกาศพาพ่อมาร้าน"MK Gold Restaurant"ถนนเอกมัยนี้เพื่อเอาใจ ไม่ได้มาร้านนี้เป็นเวลานาน คราวนี้เห็นมีร้านญี่ปุ่นทับปันมาตั้งเบียดอยู่อย่างใกล้ชิด ไม่ทราบว่าเป็นเจ้าของเดียวกันหรือเปล่า เพราะเป็นร้านอาหารแบบที่ใช้วัตถุดิบร่วมกันได้ทีเดียว ร้าน MK Gold นี้เป็น MK ระดับโฮโซ สร้างแบบสวยงามกว้างขวางสะดวกสะบายสำหรับลูกค้า ที่จอดรถสะดวกมากมีเจ้าหน้าที่คอยดูแล คะแนนที่จอดรถและบรรยากาศให้ห้าดาวเต็ม การบริการของเครือ MK นี้ก็ไม่เคยผิดหวัง ต้องสุกยอดเท่านั้น ให้คะแนนห้าดาวเช่นเดียวกัน ด้านอาหารความจริงแล้วมีอาหารจีนแบบฮ่องกงมากมายบนเมนูแต่พวกเราตั้งใจมาทานสุกี้เท่านั้นเลยขอเล่าถึงเมนูสุดี้เท่านั้น เครื่องเคราสุกี้จะเป็นกะทะต้ม ถ้วยชามหว่านช้อนสะอาดทันสมัย ปรับการต้มได้สะดวกรวดเร็ว ห้องกว้างขวางเพดานสูงจึงไม่มีไอน้ำมารมให้ผมหรือเสื้อผ้าเหม็น การเติมน้ำซุปมีการดูแลอย่างใกล้ชิด จุดสำคัญคือน้ำจิ้มสุกี้อร่อยมาก มีพริกขี้หนูและกระเทียมสดคอยเติมพร้อมกับน้ำจิ้มมิให้ขาดตอน ให้คะแนนน้ำจิ้มห้าดาวเต็ม ส่วนเครื่องสุกี้จะเป็นผักสดหลายอย่าง เต้าหู้สดและแห้ง วุ้นเส้น ไข่ไก่ ต้นหอม ข้าวโพดอ่อน ฯลฯ ล้วนแต่คัดเลือกมาเป็นอย่างดีให้แน่ใจว่าสดใหม่แท้ ให้คะแนนสี่ดาว เครื่องสุกี้ของร้านนี้ที่ประทับใจที่สุดขอยกให้"เห็ดรวม"ซึ่งประกอบด้วยเห็ดสดที่คัดมาแล้วเป็นอย่างดี มีเห็ดหอม เห็ดเข็มทอง เห็ดเป๋าฮื้อ เห็ดโคน เห็ดชิทิจิดำ เห็ดชิทิจิขาว เห็ดฮังการี และเห็ดภูฏาน เป็นต้น เครื่องเคียงเห็ดนี้ให้คะแนนห้าดาวด้วยความเต็มใจ จานลวกที่โดดเด่นที่สุดคือ"เนื้อชาบู"เลือกเนื้อได้ดีให้คะแนนห้าดาวเช่นเดียวกัน ที่เหลือคือไก่ หมู ลูกชิ้น ปลา ฯลฯ ถือว่าไม่โดดเด่นกว่าใครให้คะแนนสามดาว ทานจนอิ่มขอเมนูของหวานมาดูพบว่ามีของหวานไทยหลากหลาย ไอสครีมด้วย ผู้เขียนสั่งไอสครีมโบราณใส่รวมมิตรและข้าวเหนียว มือยังไม่ถึงให้คะแนนสามดาว รวมแล้วราคาแพงปานกลางแต่คิดว่าคุ้มค่า คิดถึงสุกี้ให้มุ่งมาที่"MK Gold Restaurant" นี้นะครับ